overenie interakcií
Dobrý večer. Chcem sa Vás opýtať. Môžem brať súčasne lieky Valzap 160 mg, Betaloc ZOK 100 mg a Verospiron 25 mg. Ďakujem krásne za odpoveď
Dobrý deň,
ďakujeme za Vašu otázku.
Medzi liekmi Valzap a Verospiron je pozorovaná stredne závažná interakcia. Pri súčasnom podávaní kálium šetriacich diuretík (Verospiron) spolu s inhibítormi enzýmu konvertujúceho angiotenzín (ACE) (Valzap) sa zvyšuje riziko hyperkaliémie v dôsledku zníženej produkcie renínu inhibítormi (ACE). Interakcia však môže mať terapeutický prínos pre pacienta.
Medzi liekmi Valzap a Betaloc ZOK je pozorovaná stredne závažná interakcia. Súbežná kombinácie liečiv môže spôsobiť hyperkaliémiu.
V  prípade kombinácie liekov sa odporúča, aby Vám doktor monitoroval hladinu draslíka v krvi a krvný tlak (kvôli možnosti vzniku hypotenzie).
V prípade, že predpisujúci lekári boli informovaní o všetkých užívaných liekoch, zvážili tieto interakcie a prispôsobili nastavenej terapii dávkovanie. Pokiaľ však lieky predpisovali lekári, ktorí nemali informácie o ostatných užívaných liekoch, je potrebné upovedomiť ich o danej skutočnosti.
Prajem pekný zvyšok dňa.
S pozdravom
PharmDr. Patrícia Čečková